m 



lenül jutottam birtokába. Ugyanis 1883-ban, a midőn a vallás- és 

 közoktatásügyi m. k. minisztérium megbízásából a németországi 

 rovargyüjteményeket tanulmányoztam, Bécsben megismerkedtem a 

 többi között Kolazy József úrral, a kinek igen szép gyűjte- 

 ménye van hártyásszárnyú rovarokból. Ebben a gyűjteményben 

 láttam az Augur-fadarázsnak egy példányát is, melyet Kolazy 

 úr egy vasúti mérnöktől Máramarosmegyéből kapott és nekem, 

 illetőleg a m. n. múzeumnak ajándékozott. E faj Ausztriában nem 

 nagyon ritka ugyan, sőt Dél-Német- ós Francziaországban is elő- 

 fordul, de Magyarországból ez az egyetlen hiteles példány, mely e 

 szép fajnak hazánkban való előfordulását kétségtelenné teszi. 



Mocsári/ Sándor. 



Éjjel kalandozó darázs. — Általánosan ismeretes, hogy az 

 erős fény mennyire magához birja csalni az éjjel röpkedő rovarokat. 

 A rovarok mindenik rendjéből számos rovar szokott a csábító fény- 

 hez repülni. A hártyásszárnyuak közöl azonban, a szárnyas him- és 

 nőstényhangyákat kivéve, legfeljebb néhány olyan apró fürkésző- 

 darázs repül oda, mely éjjelre nem eléggé félreeső helyen vonult meg ; 

 a tulajdonkópeni darázs- és méhfélék ellenben mind nappali állatok, 

 melyeket a fény nem igen csábit ki éjjeli tanyájukból. Épen azért 

 igen csodálkoztam, midőn 1881 augusztus 3-án Mohácson éjféltájban 

 a hajóállomásnál felállított lámpák körűi az odatóduló pillék és 

 reczésszárnyuak között egy Mutilla rufipes Fabr. himet is találtam, 

 mely élénken röpkedett a lámpa üvegje körűi és gyorsan futkározott 

 annak rámáin. A lámpa fénye tehát még az éjjeli nyugalomra tért 

 nappali rovart is képes rászedni, hogy ha a világosság erősen a 

 szemébe tűz. Biró Lajos. 



Egy bolgárországi szőlőtőkén talált állatok. — A >Rovartani 



Lapok « első kötetének 2ll-ik lapján is közölve volt, hogy a viddini 

 osztrák-magyar konzul jelentése szerint a phylloxeravész Bulgá- 

 riában 1884-ben már szintén felfedeztetett. Minthogy azonban e 

 felfedezést állítólag csak egy orvosi bizottság tette, ós minthogy e 

 miatt annak hitelességéhez méltán némi kétség férhetett, a föld- 

 mivelés-, ipar- és kereskedelemügyi m. kir. minisztérium szüksé- 

 gesnek tartotta, magának e részben teljes bizonyosságot szerezni. 

 Haladéktalanul utasította ennélfogva viddini konzulunkat, hogy az 

 állítólag phylloxera-lepett szőlőtőkékből szakszerű megvizsgálás vé- 

 gett az orsz. phylloxera-kisérleti állomáshoz Budapestre mutatványt 

 küldjön be. 



